**ამბროლაურის მუნიციპალიტეტის მეორე მოწვევის საკრებულოს**

**ოცდამეთხუთმეტე რიგგარეშე სხდომის**

**ო ქ მ ი №04**

*ქ. ამბროლაური, ბრატისლავა რაჭის ქ. N11 21 მარტი 2023 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს ოცდამეთხუთმეტე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, ამბროლაურის მუნიციპალიტეტის მერის ზვიად მხეიძის 2023 წლის 17 მარტის N76-762307669 (რეგისტრაციის თარიღი 17.03.2023წ. ნომერი N12-77230763-77) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2023 წლის 17 მარტის N:ბ77-77223076001 ბრძანების შესაბამისად.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 27 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ანა გურგენიძე, მაკა გოცირიძე, ხათუნა ბეშიძე. სხდომას აგრეთვე ესწრებოდა ამბროლაურის მუნიციპალიტეტის მერი ზვიად მხეიძე, მერიის განათლების, კულტურის, სპორტის, ძეგლთა დაცვის სამსახურის უფროსი მიხეილ დალაქიშვილი, მერის თანაშემწე გიორგი ნატმელაძე, მერიის სივრცით ტერიტორიული მოწყობის სამსახურის უფროსი ერეკლე დოხნაძე, მერიის ეკონომიკისა და ქონების მართვის სამსხურის უფროსი გიორგი გოძიაშვილი, მერიის არქიტექტურული ზედამხედველობის სამსახურის განყოფილების უფროსი მალხაზ რეხვიაშვილი, გაზეთის ,,ამბროლაურის მოამბე“ რედაქტორი დალი დარახველიძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს, მადლობა მოუხადა მობრძანებისთვის, საკრებულოს წევრს ესმა მაისაშვილს მიულოცა შვილის ევროპის ჩემპიონატში გამარჯვება, ასევე გოგრიჭიანის წარმატებაზე ისაუბრა. მან ისაუბრა 21 მარტის დღის მნიშვნელობაზე, მისი 2008 წლიდან აღნიშვნაზე, თუ რატომ აღინიშნება 21 მარტი დაუნის სინდრომის საერთაშორისო დღედ.

ასლან საგანელიძემ დაადასტურა კვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის მიერ მშენებლობის შეჩერების შესახებ დადგენილების მიღების შემდეგ ამ დადგენილების შესრულების კონტროლის განხორციელების წესის დამტკიცების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ალეკო ქურციკიძე - ამბროლაურის მუნიციპალიტეტის მერიის არქიტექტურული ზედამხედველობის სამსახურის ხელმძღვანელი*

1. საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ერეკლე დოხნაძე - ამბროლაურის მუნიციპალიტეტის მერიის სივრცითი მოწყობის და ინფრასტრუქტურის სამსახურის ხელმღვანელი*

1. ამბროლაურის მუნიციპალიტეტის საკუთრებაში არსებული უძრავი ქონების არასასოფლო-სამეურნეო დანიშნულების მიწის ნაკვეთის (ს/კ86.19.21.203) უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელი*

1. ამბროლაურის, ლენტეხის, ონის და ცაგერის მუნიციპალიტეტების კერძო სამართლის არასამეწარმეო (არაკომერციული) იურიდიული პირის - „რაჭა-ლეჩხუმისა და ქვემო სვანეთის სარაგბო კლუბის - ამარანტები“ ერთობლივად დაფუძნების გადაწყვეტილების მიზანშეწონილობაზე ამბროლაურის მუნიციპალიტეტის მერისათვის თანხმობის მიცემის თაობაზე“

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი მიხეილ დალაქიშვილი - ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის ხელმძღვანელი*

ასლან საგანელიძემ კენჭი უყარა წარდგენილ დღის წესრიგს.

კენჭისყრის შედეგად მომხრე:27; წინააღმდეგი: არცერთი, დამტკიცდა დღის წესრიგი.

 ასლან საგანელიძემ აღნიშნა, რომ ალეკო ქურციკიძე არ იმყოფება, საკითხს წარმოადგენს მერიის არქიტექტურული ზედამხედველობის სამსახურის სანებართვო განყოფილების უფროსი მალხაზ რეხვიაშვილი.

1. **მოისმინეს:** ამბროლაურის მუნიციპალიტეტის მერიის არქიტექტურული ზედამხედველობის სამსახურის სანებართვო განყოფილების უფროსის მალხაზ რეხვიაშვილის მოხსენება ამბროლაურის მუნიციპალიტეტის მერიის მიერ მშენებლობის შეჩერების შესახებ დადგენილების მიღების შემდეგ ამ დადგენილების შესრულების კონტროლის განხორციელების წესის დამტკიცების შესახებ

*პროექტი თან ერთვის*

მალხაზ რეხვიაშვილმა აღნიშნა, რომ საკითხი მშენებლობის შეჩერების პროცესის კონტროლის წესს ეხება. განმარტება გააკეთა თუ რა ფორმით, რა პროცედურებით და ვალდებულებების დაცვით განხორციელდება კონტროლი, როგორ ხდება ფოტოებით დასაბუთება ფაქტების, აქტის და ოქმის შედგენა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის მიერ მშენებლობის შეჩერების შესახებ დადგენილების მიღების შემდეგ ამ დადგენილების შესრულების კონტროლის განხორციელების წესის დამტკიცების შესახებ დადგენილების მიღების საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** დამტკიცდეს ამბროლაურის მუნიციპალიტეტის მერიის მიერ მშენებლობის შეჩერების შესახებ დადგენილების მიღების შემდეგ ამ დადგენილების შესრულების კონტროლის განხორციელების წესის დამტკიცების შესახებ დადგენილება

1. **მოისმინეს:** ამბროლაურის მუნიციპალიტეტის მერიის სივრცითი მოწყობის და ინფრასტრუქტურის სამსახურის უფროსის ერეკლე დოხნაძის მოხსენება საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ

*პროექტი თან ერთვის*

ერეკლე დოხნაძემ საკრებულოს წარუდგინა მომზადებული საკითხის დანართით განსაზღვრული პროექტების ჩამონათვალი, რომელიც სოფლის პროექტების ფარგლებში, სოფლის მოსახლეობის კრებების გადაწყვეტილებით შეირჩა. ამასთან დაკავშირებით უახლოეს მომავალში მოხდება შესაბამისი ხარჯთაღრიცხვების და პროექტების მომზადება, შეირჩევა მეწარმეები და განხორცილდება პროექტები. მან ისაუბრა თანხების მოცულობაზე.

ასლან საგანელიძემ აღნიშნა, რომ პროცესებში ყველა ჩართული იყო, ყველა მონაწილეობდა. სოფლის მოსახლეობასთან შეხვედრებით შერჩეულია პრიორიტეტები, სამსახურის დატვირთული რეჟიმით მუშაობა მოუწევს, რომ ყველა პრიორიტეტს პროექტის სახე მიეცეს, შეირჩეს მეწარმე. წინა წლის მსგავსად დარწმუნებული ვართ გეგმა-გრაფიკის შესაბამისად მოხდება სამუშაოების შესრულება და დროულად დასრულება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ განკარგულების დამტკიცების საკითხს.

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიღებულ იქნეს საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ განკარგულება

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის გიორგი გოძიაშვილის მოხსენება ამბროლაურის მუნიციპალიტეტის საკუთრებაში არსებული უძრავი ქონების არასასოფლო-სამეურნეო დანიშნულების მიწის ნაკვეთის (ს/კ86.19.21.203) უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*პროექტი თან ერთვის*

გიორგი გოძიაშვილმა განმარტა, რომ ეკლესიის ეზოს, სახელმწიფოზე, გადაცემას მოიცავს წარმოდგენილი პროექტი, ნაკვეთი მომიჯნავე მიწის ნაკვეთთან იყო გადაფარვაში და დღემდე, შეთანხმებამდე, არ იყო გადაცემული ეკლესიის მიწის ნაკვეთი. მოლაპარაკების საფუძველზე და საკრებულოს გადაწყვეტილებით მოხდება ზედდების დაკორექტირება და დაკორექტირებული ტერიტორიის გადაცემა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების არასასოფლო-სამეურნეო დანიშნულების მიწის ნაკვეთის (ს/კ86.19.21.203) უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიეცეს თანხმობა ამბროლაურის მუნიციპალიტეტის საკუთრებაში არსებული უძრავი ქონების არასასოფლო-სამეურნეო დანიშნულების მიწის ნაკვეთის (ს/კ86.19.21.203) უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერის.

1. **მოისმინეს:** ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის ხელმძღვანელის მიხეილ დალაქიშვილისმოხსენება ამბროლაურის, ლენტეხის, ონის და ცაგერის მუნიციპალიტეტების კერძო სამართლის არასამეწარმეო (არაკომერციული) იურიდიული პირის - „რაჭა-ლეჩხუმისა და ქვემო სვანეთის სარაგბო კლუბის - ამარანტები“ ერთობლივად დაფუძნების გადაწყვეტილების მიზანშეწონილობაზე ამბროლაურის მუნიციპალიტეტის მერისათვის თანხმობის მიცემის თაობაზე“

*პროექტი თან ერთვის*

მიხეილ დალაქიშვილმა განმარტა, რომ სამეთვალყურეო საბჭოს ოქმის საფუძველზე, სპორტის განვითარების მიზნით იქმნება ოთხივე მუნიციპალიტეტის გაერთიანებული აიპი. მან აღნიშნა, რომ საკრებულოს რიგგარეშე კომისიის სხდომებზე სრულად მოხდა საკითხის განხილვა და ყველა საჭირო ხარჯის წარდგენა. სპორტის ეს სახეობა ერთ-ერთი მნიშვნელოვანი სახეობა, რომელიც საჭიროებს ხელშეწყობას.

საკრებულოს წევრებმა ისაუბრეს აიპის სახელწოდების მნიშვნელობაზე.

ბექა ოშხერელმა დასვა შეკითხვა ჯგუფები იქნება ასაკობრივი? რაზეც განემარტა, რომ იქნება ასაკობრივი ჯგუფები.

ხათუნა ბეშიძემ დასვა შეკითხვა მეორე სკოლის სტადიონის დატვირთვა ხომ არ შექმნის სკოლის სასწავლო პროცესის შეფერხებას? სასურველია ღონისძიებები დაიგეგმოს არა სასწავლო პერიოდში, ასევე უნდა მოხდეს ყოველი ღონისძიების შემდეგ ტერიტორიის დასუფთავება.

სოსო ჭელიძემ და ამირან ლომთაძემ დასვეს შეკითხვა სტადიონის რაგბის აიპიზე გადაცემა ხომ არ შეუქმნის პრობლემას სკოლის აკრეტიზაციას? ეს საკითხი კარგად უნდა იყოს გათვალისწინებული.

ზვიად მხეიძემ განმარტა, რომ სტადიონის ინფრასტრუქტურა მოეწყობა სტანდარტების შესაბამისად, ასევ მოხდება მწვრთვნელის დამატება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის, ლენტეხის, ონის და ცაგერის მუნიციპალიტეტების კერძო სამართლის არასამეწარმეო (არაკომერციული) იურიდიული პირის - „რაჭა-ლეჩხუმისა და ქვემო სვანეთის სარაგბო კლუბის - ამარანტები“ ერთობლივად დაფუძნების გადაწყვეტილების მიზანშეწონილობაზე ამბროლაურის მუნიციპალიტეტის მერისათვის თანხმობის მიცემის თაობაზე“ განკარგულების მიღების საკითხს

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** დამტკიცდეს ამბროლაურის, ლენტეხის, ონის და ცაგერის მუნიციპალიტეტების კერძო სამართლის არასამეწარმეო (არაკომერციული) იურიდიული პირის - „რაჭა-ლეჩხუმისა და ქვემო სვანეთის სარაგბო კლუბის - ამარანტები“ ერთობლივად დაფუძნების გადაწყვეტილების მიზანშეწონილობაზე ამბროლაურის მუნიციპალიტეტის მერისათვის თანხმობის მიცემის თაობაზე“ განკარგულება.

სხდომის ოქმს სხდომის [აუდიო ჩან აწერი CD დისკზე](Record-21.03.2023_11.03.27-2.wav) ჩაწერილი თან ერთვის.

ზვიად მხეიძემ წარმატებული ქალთა გუნდის დაფინანსების პრობლემა დააყენა საკრებულოს წინაშე და აღნიშნა, შესაძლებლობის შემთხვევაში მოხდება თანხების მოძიება და ამ გუნდის დაფინასების საკითხის გადაწყვეტა საკრებულოსთან ერთად.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე